kardosdrur/scandi-wiki huggingface dataset:
Pelle Ödman

Nils Petrus (Pelle) Ödman (født 12. august 1838 i Åmål, død 26. september 1911 i Stockholm) var en svensk humoristisk forfatter og digter.

Ödman blev student i Uppsala i 1856, Dr. phil. i 1860, lektor i Härnösand og i 1877 rektor i Gävle. Som medlem af Namnlösa Sällskapet udgav han sin mest yndede humoreske Min första kondition, men på grund af kritikken holdt han op med at skrive, og først i 1870'erne genoptog han sit forfatterskab i korrespondanceartikler til Göteborgs-Posten og udgav senere en del yndede humoresker og minder, som udkom samlet i 1890: Valda skrifter, 1—4. Blandt hans satiriske digte er Kammarjunkaren og Souper hans mest yndede.

Kilder 

 

Humorister fra Sverige
Digtere fra Sverige
Svensksprogede forfattere fra Sverige
Arvid Ödmann

Arvid Fredrik Ödmann (født 18. oktober 1850 i Karlstad, død 15. juli 1914 i Stockholm) var en svensk operasanger.

Han kom under forberedelserne til en amerikansk Sangturné
til Stockholm, hvor hans prægtige, høje og
sympatetiske Tenorstemme vakte en saadan
Opsigt, at han, efter at have taget nogen
Undervisning hos Fritz Arlberg, debuterede paa
Operaen som Tamino i »Tryllefløjten« (1873).
Han fortsatte nu sine Studier under Günther
og Ivar Hallström og i Paris under Masset;
1875 blev han ansat ved Stockholms Opera, til
hvis bærende Kræfter han med den nedennævnte
Afbrydelse hørte indtil 1911, og hvor han som
Publikums Yndling bar et omfattende
Tenorrepertoire: Don Ottavio, Wilhelm Meister,
Radames, Faust, Arnold i »Wilhelm Tell«,
Lohengrin, Othello osv. Da den svenske Opera
i Juni 1883 optraadte paa det kgl. Teater i
Kjøbenhavn, vakte han Furore ved sin
indtagende og elskværdige Fremstilling af
Fiskeren Zéphoris i »Konge for en Dag«; da
Besøget gentoges 1885 — paa Dagmar-Teatret —
var det navnlig som Romeo, at Ö. bedaarede
det danske Publikum, og da den danske Opera
1887 stod over for en truende Tenormangel,
tilkaldte man derfor Ö. Fra 1887—89 var han
fast ansat i Kjøbenhavn, hvor han bl.a.
udførte Alfredo i »Traviata«, Don José i
»Carmen«, Faust i Gounod’s og Boïto’s Operaer, og
kreerede Titelrollen i Horneman’s »Aladdin«.

Kilder 
 

Operasangere fra Sverige
Svenskere i 1800-tallet
Svenskere i 1900-tallet
Salmonsens
Personer fra Karlstad
Hermen Rode

Hermen Rode var en tysk maler i slutningen af det 15. århundrede. 

Rodes kendte arbejde er altret i Mariakirken (1501) i Lübeck og Lukasaltret (1484) i Lübecks Museum. Andre værker findes i Reval og Schwerin. Måske har han ogå virket i Stockholm og skabt fløjene på Storkyrkans alter (nu i Statens historiska museum i Stockholm).

Kilder 

 

Malere fra Tyskland
Tyskere i 1400-tallet
Niels Rode

Niels Cornelis Rode (også Roode, født 1732 (ell. 1743) i København, død 1794 i Leyden) var en dansk kunstmaler, elev af Johann Georg Ziesenis i Haag og var bosat i byen, fra 1770 medlem af Pictura-Selskabet, og i Leyden. Han malede portrætter o. a. (i Amsterdams Rijksmus. »Het Huis Nieuw Teylingen«), i Haags Stadshus en Portrætgruppe.

Kilder

Eksterne henvisninger 
 

Malere fra Danmark
Danskere i 1700-tallet
Carl Östergren

Carl Ludvig Östergren (6. maj 1842 – 10. april 1881) var en svensk forfatter, pseudonym Fjalar.

Östergren blev student i Uppsala og tilhørte N.S.-kredsen. I 1869 skrev han Vitalis, hans liv och diktning og blev docent i æstetik i Uppsala, men tog senere på året til Gefle som adjunkt og levede der til sin død.

Hans navn er særlig knyttet til to digtsamlinger Dikter (1871) og Nya dikter (1879), hvori der findes digte, som minder om Atterbom og Franzén og vidner om en nobel, mandig personlighed. Östergren er tillige forfatter til forskellige oversættelser, særlig af tysk lyrik.

Kilder 
 

Digtere fra Sverige
Salmonsens
Svenskere i 1800-tallet
Svensksprogede forfattere fra Sverige
Alfred von Reumont

Alfred von Reumont (15. august 1808 i Aachen – 27. april 1887 sammesteds) var en tysk historiker.

von Reumont kom 1829 til Firenze, knyttet til det preussiske gesandtskab, og tilbragte siden sin bedste tid i Italien; han kom i forbindelse med hele den italienske litterære og politiske verden og studerede ivrig først Italiens kunst, siden landets hele historie. I det preussiske diplomati nåede han frem til selv at være gesandt i Firenze, men mistede denne stilling 1860 og helligede sig nu helt til en litterær virksomhed, der allerede var begyndt meget tidligere og næsten ene drejer sig om Italien.

Hans hovedværker er: Geschichte der Stadt Rom (3 bind, 1867-70), Lorenzo de’ Medici il Magnifico (2 bind, 1874, 2. oplag 1883) og Geschichte Toscanas seit dem Ende des florentinischen Freistaats (2 bind, 1876). Desuden kan fremhæves: Ganganelli, seine Briefe und seine Zeit (1847), Die Carafa von Maddaloni (2 bind, 1851), Die Jugend Caterinas de’ Medici (1854, (2. oplag 1856), Gino Capponi, ein Zeit- und Lebensbild (1880). Af en anden natur er Aus König Friedrich Wilhelms IV gesunden und kranken Tagen (1886), bygget på det nære personlige forhold, hvori von Reumont havde stået til denne fyrste.

Kilder

Eksterne henvisninger 

Diplomater fra Preussen
Historikere fra Tyskland
Faglitterære forfattere fra Tyskland
Tyskere i 1800-tallet
Salmonsens
Skovvangskolen (flertydig)

Navnet Skovvangskolen forekommer flere steder:
 Skovvangskolen – Skovvangsvej 150 – Aarhus Kommune
 Skovvangskolen (Allerød) – Poppelvej 1 A – Allerød Kommune
 Skovvangskolen (Hammel) – Minervavej 5 – Hammel Kommune og fra 2007 Favrskov Kommune
 Skovvangskolen (Glostrup) – Egeskoven 27 – Glostrup Kommune (Nu sammenlagt med Glostrup Skole)
Suttner

Suttner:
 Andreas Suttner (1876-1953), en østrigsk fægter
 Bertha Sophie Felicitas Freifrau von Suttner
Fodbold under sommer-OL 2012 – Mændenes turnering – Gruppe A



Forenede Arabiske Emirater mod Uruguay

Storbritannien mod Senegal

Senegal mod Uruguay

Storbritannien mod Forenede Arabiske Emirater

Senegal mod Forenede Arabiske Emirater

Storbritannien mod Uruguay

Kilder 

Mændenes turnering - Gruppe A
Oberösterreichische Voralpen

Oberösterreichische Voralpen er en bjerggruppe i de Nordlige kalkalper i Alperne beliggende i den østrigske delstat Oberösterreich. Store dele af bjergmassivet befinder sig i Nationalpark Kalkalpen. Bjerggruppen omkranses af Salzkammergutbjergene mod vest, Totes Gebirge mod sydvest, Ennstaler Alperne mod sydøst og Ybbstaler Alperne mod øst.

Bjerge 

Bjerggruppen har en højde mellem 1.200 og 1.800 m.o.h.

De mest markante områder er Reichraminger Hintergebirge samt Sengsengebirge, hvor også det højeste bjerg i Oberösterreichische Voralpen Hoher Nock ligger (1.963 m.)

Andre større bjergtoppe er

 Kremsmauer (1.604 m.)
 Traunstein (1.691 m.)

Kilder 
Alpinlager.com

Geomix Tourismus

Nordlige kalkalper
Bjerge i Østrig
Irish Football League 1893-94

Irish Football League 1893–94 var den fjerde sæson af Irish Football League og dermed også det fjerde irske mesterskab i fodbold. Ligaen havde deltagelse af seks hold, der spillede en dobbeltturnering alle-mod-alle. Alle holdene var fra det nuværende Nordirland, og alle holdene var fra Belfast.

Turneringen blev vundet af Glentoran FC, som dermed vandt ligaen for første gang. Det var også første gang, at ligaen ikke blev vundet af Linfield.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1893/1894    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1893/94

Noter 

Sæsoner i Irish Football League
Fodbold i 1893
Fodbold i 1894
Forhistoriske pælehuse i Alperne

Forhistoriske pælehuse i Alperne er en byggemetode og levemåde fra yngre stenalder og bronzealderen, der var udbredt i flere dele af Alperne langs floder, søer og enge.

Et udvalg af 111 pælehuse blev i 2011 optaget på UNESCOs Verdensarvsliste som et samlet objekt, hvoraf 56 ligger i Schweiz, 19 i Italien, 18 i Tyskland, 11 i Frankrig, 5 i Østrig og 2 i Slovenien.

Eksterne henvisninger 

 Prehistoric Pile dwellings around the Alps

Verdensarvsområder i Frankrig
Verdensarvsområder i Italien
Verdensarvsområder i Schweiz
Verdensarvsområder i Slovenien
Verdensarvsområder i Tyskland
Verdensarvsområder i Østrig
Bygninger, konstruktioner og anlæg i Frankrig
Bygninger, konstruktioner og anlæg i Italien
Bygninger, konstruktioner og anlæg i Schweiz
Bygninger, konstruktioner og anlæg i Slovenien
Bygninger, konstruktioner og anlæg i Tyskland
Bygninger, konstruktioner og anlæg i Østrig
Irish Football League 1894-95

Irish Football League 1894–95 var den femte sæson af Irish Football League og dermed også det femte irske mesterskab i fodbold. Ligaen var siden sidste sæson blevet reduceret fra seks til fire hold, der spillede en dobbeltturnering alle-mod-alle. Alle holdene var fra det nuværende Nordirland, og alle holdene var fra Belfast.

Turneringen blev vundet af Linfield FAC, som dermed vandt ligaen for fjerde gang. Holdets tre første ligatitler var blevet vundet i sæsonerne 1890-91, 1891-92 og 1892-93.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1894/1895    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1894/95

Noter 

Sæsoner i Irish Football League
Fodbold i 1894
Fodbold i 1895
Irish Football League 1895-96

Irish Football League 1895–96 var den sjette sæson af Irish Football League og dermed også det sjette irske mesterskab i fodbold. Ligaen havde deltagelse af fire hold, der spillede en dobbeltturnering alle-mod-alle. Alle holdene var fra det nuværende Nordirland, og alle holdene var fra Belfast.

To hold endte turneringen på en delt førsteplads med otte point hver. Derfor måtte der en omkamp til for at finde en mester. Omkampen blev spillet den 11. januar 1896 på Solitude i Belfast, hvor Distillery FC besejrede Cliftonville FC med 2-1. Distillery FC vandt dermed ligaen for første gang.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1895/1896    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1895/96

Noter 

Sæsoner i Irish Football League
Fodbold i 1895
Fodbold i 1896
Florence Griffith-Joyner

Florence Griffith-Joyner, også kendt som Flo-Jo, (21. december 1959 – 21. september 1998) var en amerikansk atletikudøver/sprinter. Florence Griffith Joyner vandt sølv ved OL i 1984 på 100 m. I 1988 satte hun en opsigtsvækkende verdensrekord på 100 m (10,49 sek.), som ingen hidtil har været blot tilnærmelsesvis i nærheden af, og senere ved OL samme år vandt hun guld på 100, 200 (verdensrekord 21,34 sek) og 4×100 m samt sølv på 4×400 m. Umiddelbart herefter trak hun sig tilbage fra aktiv sport.
 
Hendes pludselige tilbagetrækning fra sport i 1988, umiddelbart efter hendes store olympiske præstationer, og hendes tidlige død vakte stor forundring.

Florence Griffith-Joyner var gift med trespringeren Al Joyner, hvis søster, Jackie Joyner-Kersee, vandt længdesprings- og syvkampmedaljer ved flere af de samme konkurrencer, hvor Florence Griffith-Joyner vandt i løb.

Ekstern henvisning
Information.dk - 23.09.1998 - Et hurtigt liv 

Sprintere fra USA
Væren

Væren er et særdeles bredt begreb omhandlende det, at der er noget. Alt det der er, kaldes også for værende (ental: et væren). Væren som sådan er dog ikke nødvendigvis det samme som det værende, dvs. det der blot og faktisk er, da det værende forudsætter væren som sådan. Relaterede begreber for væren er virkelighed og eksistens.

Et så bredt begreb har uundgåeligt været omgæret af megen kontrovers i filosofihistorien, og i den vestlige verden med begyndelse i førsokratikernes forsøg på at forstå og anvende det.

Martin Heidegger 
Som eksempel på forsøg i nyere tider, indførte Martin Heidegger tyske ord som Dasein for at åbne spørgsmålet om væren. Heidegger brugte selv oldgræske kilder, bl.a. Heraklit, Parmenides, Platon og Aristoteles.

Se også 
 Væren og tid

Henvisninger 

Livsfilosofi
Filosofi
Penneven

Pennevenner er personer, som ofte skriver til hinanden – f.eks. via breve.

Formål

En pennevens forhold er ofte anvendt til øve sig i at skrive og læse et fremmedsprog, til at opøve læsefærdighed og skrivefærdighed, til at lære om andre lande og livsstile og få nye venskaber. Ligesom med alle venskaber i livet, kan nogle mennesker kun forblive venner i kort tid, mens andre fortsætter med at udveksle breve og gaver livet ud. Nogle pennevenner aftaler at mødes ansigt til ansigt som kan lede til mere alvorlige forhold – endda ægteskab. 

Pennevenner er i alle aldersgrupper, nationaliteter og kulturer. Mennesker kan opsøge nye pennevenner med udgangspunkt i deres egen aldersgruppe, et specifikt arbejde, hobby – eller vælge nogen som er helt forskellig fra dem selv for at få ny viden om verden omkring dem.

Mellemmenneskelige forhold
Korrespondance
Breve
Væren og tid

Væren og tid (, 1927) er en afhandling af Martin Heidegger omhandlende spørgsmålet om væren, offentligtgjort i Jahrbuch für Philosophie und phänomenologische Forschung.

Trods bogens hurtige tilblivelse, og selvom Heidegger aldrig færdiggjorde det projekt, som teksten var et udkast til, vedbliver den at være hans mest betydningsfulde arbejde og har haft dybtgående indflydelse på vestlig filosofi i det 20. århundrede, bl.a. for opkomsten af eksistentialisme, hermeneutik og dekonstruktion.

Afhandlingen blev oversat til dansk og udgivet i 2007 af Christian Rud Skovgaard på forlaget Klim.

Oversættelser 
Med Heideggers særlige metode, der sætter parentes om traditionelle filosofiske begreber og i stedet indfører en række neologismer og sammensatte ord fra det tyske sprog, har Væren og tid voldt oversættere på alle sprog særdeles mange problemer. Sprog som dansk har dog en privilegeret rolle, da mange af Heideggers sproglige opfindelser let virker og ikke forekommer mere fremmede på dansk end tysk.

Til dato findes der 23 færdige oversættelser af Sein und Zeit: på bulgarsk, dansk, engelsk, finsk, fransk, georgisk, græsk, italiensk, japansk, kinesisk, koreansk, kroatisk, nederlandsk, norsk, persisk, polsk, portugisisk, rumænsk, russisk, slovensk, spansk, swahili, svensk, tjekkisk, tyrkisk og ungarsk. Der er forberedende oversættelser til arabisk.

Se også 
 Heideggerske begreber

Tysk filosofi
Fænomenologi
Filosofiske skrifter
Irish Football League 1896-97

Irish Football League 1896–97 var den syvende sæson af Irish Football League og dermed også det syvende irske mesterskab i fodbold. Ligaen var siden sidste sæson blevet udvidet fra fire til seks hold, der spillede en dobbeltturnering alle-mod-alle. De to nye hold var Belfast Celtic FC og det engelske militærhold fra North Staffordshire Regiment, som på daværende tidspunkt var udstationeret i Irland.

Turneringen blev vundet af Glentoran FC, som dermed vandt ligaen for anden gang. Holdet første ligatitel blev opnået i sæsonen 1893-94.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1896/1897    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1896/97

Noter 

Sæsoner i Irish Football League
Fodbold i 1896
Fodbold i 1897
Cesare Rossi

Cesare Rossi (født 10. november 1904, død 11. november 1952) var en italiensk roer som deltog i OL 1928 i Amsterdam.

Rossi var med i den italienske firer uden styrmand, der deltog i OL 1928 i Amsterdam. Bådens øvrige besætning bestod af Paolo Gennari, Pietro Freschi og Umberto Bonadè. Der deltog seks både i konkurrencen, og italienerne vandt deres indledende heat og derpå kvartfinalen uden kamp. I semifinalen mødte de USA, der vandt med lidt over to sekunder og siden blev nummer to i finalen efter Storbritannien. Italien blev derpå nummer tre, da Storbritannien var oversidder i den anden semifinale.

Båden med Gennari, Rossi, Freschi og Bonadè vandt desuden EM-guld i 1929 og 1930.

Referencer

Eksterne henvisninger 

Roere fra Italien
Deltagere for Italien ved sommer-OL 1928 
Olympiske bronzemedaljevindere fra Italien
John Brinck

John Manning Brinck (16. september 1908 – 19. maj 1934) var en amerikansk roer som deltog i OL 1928 i Amsterdam.

Brinck blev olympisk mester i roning under OL 1928 i Amsterdam. Han vandt i otter sammen med Marvin Stalder, Francis Frederick, William Thompson, William Dally, James Workman, Hubert A. Caldwell, Peter Donlon og Donald Blessing (styrmand).

Eksterne henvisninger 
 http://www.sports-reference.com/olympics/athletes/br/jack-brinck-1.html 

Roere fra USA
Falun og Kopparbergslagen

Falun og Kopparbergslagen er et svensk verdensarvsområde, som omfatter det historiske industrilandskab omkring Falun og Kopparberget i Dalarna.

Falun og Kopparbergslagen blev optaget på UNESCOs Verdensarvsliste i 2001. Motiveringen lød:

Området er delt i tre: byen, minen og minearbejderbygningerne. 
 Minen er den centrale del af virksomheden og kan spores til 700-tallet. Brydningen af kobbermalm var meget vigtig, især i 1600-tallet og 1700-tallet, hvor Falun var Sveriges næststørste by. Kobbermalmen blev eksporteret til det meste af Europa.

Minearbejderbygninger er smukt udsmykkede bygninger; herunder bygningen Gamle Staberg restaureret til et typisk baroktræhus.

Galleri

Se også 
 Falun

Eksterne henvisninger 

 Beskrivelse af "Falun og Kopparbergslagen" på UNESCOs Verdensarvsliste  
 Riksantikvarieämbetes beskrivelse af verdensarvområdet  
 Verdensarvområdets hjemmeside  
 Kopparbergstiftelsens hjemmeside  

Verdensarvsområder i Sverige
Bygninger, konstruktioner og anlæg i Dalarnas län
Camptown Races

Gwine to Run All Night, or De Camptown Races (bedre kendt som Camptown Races) er en amerikansk minstrelsang skrevet af Stephen Foster (1826–64). () Den blev udgivet af F. D. Benteen fra Baltimore, Maryland i februar 1850. Benteen udgav en anden udgave i 1852 med guitar-akkompagnement med titlen The Celebrated Ethiopian Song/Camptown Races.

Richard Jackson skrev: "Foster tilpassede ganske specifikt sangen til brug på minstrelscenen. Han komponerede det som et stykke for solostemme med tilråb og refrain for gruppe... hans dialektiske vers indeholder al den vilde overdrivelse og rå charme fra folkeeventyret, såvel som noget af hans mest levende fantaseren ... Sammen med Oh! Susanna er Camptown Races én af perlerne fra minstreltiden".

Kildehenvisninger

Eksterne henvisninger 
 Camptown Races sunget i minstrelstil af Billy Murray og kor (1911)

Sange fra 1850
Folkeviser
Sange fra USA
Mesoplodon traversii

Mesoplodon traversii er en art i familien af næbhvaler, som først blev opdaget i 1872. Den regnes for verdens sjældneste pattedyr og er aldrig blevet set i live. Baseret på kraniets størrelse er det estimeret at Mesoplodon traversii kan blive omkring 5-5,5 meter lang. Udbredelsesområdet er ukendt.

Der er fundet tre kranier som stammer fra to fund på New Zealand og et på Isla Robinson Crusoe ud for vestkysten af Sydamerika. I december 2010 blev der fundet to døde eksemplarer af Mesoplodon traversii strandet i Bay of Plenty i det nordlige New Zealand.

Hvalen har ikke et dansk navn.

Kilder 

Næbhvalsslægten
Siim

Siim er en bydel til Ry. Oprindeligt var det en landsby med skole, smedje og gårde. Siim er en gammel "by" der findes bindingsværkshuse og stråtage langs Siim Bygade.

Ry
Bydele og forstæder i Danmark
Norsk Polarinstitutt

Norsk Polarinstitutt (NP) er et direktorat under det norske Miljøverndepartementet med ansvar for forskning, miljøovervågning og kortlægning i polarområderne. Instituttet planlægger og gennemfører ekspeditioner i Arktis og Antarktis. Polarinstituttet bistår Direktoratet for naturforvaltning, Statens forurensningstilsyn, Riksantikvaren og Sysselmannen på Svalbard som faglig rådgiver. Polarinstituttet er myndighedsorgan for opfølgning og gennemførelse af norsk miljølovgiving i Antarktis. 

Polarinstituttet har omkring 150 ansatte, hvoraf en tredjedel er forskere.

Historie 

Instituttet er en videreførelse af Norges Svalbard- og Ishavsundersøkelser (NSIU), som blev oprettet af Adolf Hoel i 1928 for at kortlægge hav- og landområder og drive geologiske undersøgelser i Arktis. NSIU var en videreføring af De norske statsunderstøttede Spitsbergenekspedisjoner (DNSS), som fungerede fra 1906 og var Norges første statslige enhed, som drev polarforskning. Adolf Hoel ledede NSIU fra 1928 til 1945, mens Anders K. Orvin overtog de sidste tre år fra 1945 til 1948.

I 1948 blev det geografiske ansvarsområde udvidet til at omfatte norske bilande og territorialkrav i Antarktis, og navnet blev ændret til Norsk Polarinstitutt. Efter tidligere at have været beliggende i Oslo flyttede Norsk Polarinstitutt i 1998 ind i Polarmiljøsenteret (senere Framsenteret) i Tromsø. Instituttets første direktør var Harald Ulrik Sverdrup.

NP blev i 1979 underlagt Miljøverndepartementet (svarende til Miljøstyrelsen i Danmark).

Siden 1982 har Polarinstituttet udgivet forskningstidsskriftet Polar Research.

Forskningsstationer 

Norsk Polarinstitutt har oprettet forskningsstationer for at varetage ansvaret for polarforskning. Disse benyttes dels for at være tilstede permanent, dels for at drive helårlig forskning. Desuden benyttes de som baser for ekspeditioner. NP har forskningsaktiviteter i Antarktis, samt i Longyearbyen og Ny-Ålesund på Svalbard.

Norsk Polarinstitutt disponererer over forskningsfartøjet «Lance», Sverdrupstationen og Zeppelin luftmålestation på Svalbard og forskningsstationerne Troll og Tor i Antarktis.

Direktører 

 1948-1957: Harald Ulrik Sverdrup
 1957-1960: Anders K. Orvin
 1960-1983: Tore Gjelsvik
 1983-1991: Odd Rogne
 1991-1993: Nils Are Øritsland
 1993-2005: Olav Orheim
 2005-i dag: Jan-Gunnar Winther

Noter

Eksterne henvisninger 
 Norsk Polarinstitutt

Polarinstitutt
Svalbard
Antarktis
Institutioner
Hallstahammar

Hallstahammar er en by ved Kolbäcksån og Strömsholms kanal i landskapet  i Västmanland i Västmanlands län i Sverige. Den er administrationsby i  Hallstahammars kommun, og i 2010 havde byen 10.478 indbyggere.  De nærmeste byer er Västerås, Köping og Eskilstuna.

Metalindustri var grundlaget for samfundet i Hallstahammar. Starten var i 1628 da en smedje blev etableret i Trångfors. Allerede i 1558 havde kong Gustav Vasa bygget Strömsholm slott, som i dag er et interessant museum. Den 107 km lange Strömsholms kanal blev indviet i 1795 som lettede godstransporten mod nordvest, så transport og handel blev vigtige aktiviteter i byen. I 1931 tog Hans von Kantzow patent på stållegeringen Kanthal (opkaldt etter ham selv i første led og Hallstahammar i andet) og etablerede virksomheden Kanthal AB. Hallstahammar er i dag en by med moderne og aktiv handel, men har bevaret præget af industriby.

Thore Skogman kom fra Hallstahammar.
Henning Clausen

Hans Henning Clausen (20. april 1916 i Hellerup - 29. september 2012) drev i en menneskealder Clausens boghandel i Aarhus. 
Clausen etablerede 1942 egen boghandel i Aarhus, som han drev i over 60 år. Han var en personlighed og en kendt skikkelse i branchen.

Det var ikke kun sin hjælpsomhed, Clausen var kendt for. Endnu mere berømt er hans hukommelse. Han kunne huske samtlige danske bogudgivelser siden 1945 og skal af samme årsag have været genstand for en psykologisk afhandling. Steen Folke Larsen, nu afdød professor i psykologi på Aarhus Universitet, skrev en videnskabelig artikel om hukommelse, hvor Henning Clausen blev brugt som case. Dels vedrørende viden om de ca. 70.000 bøger i boghandlen, dels om bogudgivelser generelt.

Efter 62 år som selvstændig boghandler valgte den da 88-årige Henning Clausen at sælge Clausens Boghandel i Aarhus til Vangsgaards Antikvariat, og den er siden blevet overtaget af Arnold Busck-kæden.

Referencer

Eksterne henvisninger 
 Hr. Clausen takker af | Information
 Boghandlere i Danmark - Vangsgaard. Henning Clausens Boghandel

Personer fra Aarhus